MACO ร่วง 4% คาด Sell on fact หลังกำไรปี 60 โตกระฉูดกว่าเท่าตัว
MACO ร่วง 4% คาด Sell on fact หลังกำไรปี 60 โตกระฉูดกว่าเท่าตัว โดยล่าสุด ณ เวลา 11.51 น. อยู่ที่ระดับ 2.14 บาท ลดลง 0.06 บาท หรือ 2.73% สูงสุดที่ระดับ 2.22 บาท ต่ำสุดที่ระดับ 2.12 บาท ด้วยมูลค่าการซื้อขาย 109.79 ล้านบาท
13 ก.พ. 2561

ผู้สื่อข่าวรายงานว่า ราคาหุ้น บริษัท มาสเตอร์ แอด จำกัด (มหาชน) หรือ MACO ณ เวลา 11.51 น. อยู่ที่ระดับ 2.14 บาท ลดลง 0.06 บาท หรือ 2.73% สูงสุดที่ระดับ 2.22 บาท ต่ำสุดที่ระดับ 2.12 บาท ด้วยมูลค่าการซื้อขาย 109.79 ล้านบาท

ด้านนายจรูญพันธ์ วัฒนวงศ์ ผู้ช่วยผู้อำนวยการฝ่ายวิเคราะห์หลักทรัพย์ บล.เมย์แบงก์ กิมเอ็ง (ประเทศไทย) ระบุว่า ราคาหุ้น MACO ปรับตัวลงในเช้านี้คาดว่าจะเป็น Sell on fact ภายหลังจากที่ได้ประกาศผลประกอบการงวดไตรมาส 4/60 ออกมาแล้วอยู่ในเกณฑ์ที่ดีตามคาด ถือได้ว่าเป็นกำไรขึ้นมา All time High และราคาหุ้น MACO ได้ขยับขึ้นมาพอควร
นอกจากนี้ ยังมองว่าผลประกอบการงวดไตรมาส 1/61 ของ MACO มีแนวโน้มที่ดีจากฐานปีที่แล้วที่ต่ำมาก ซึ่งถ้ารักษาระดับเท่าเดิมจะสามารถเติบโตได้ 100% แล้ว ดังนั้นหากราคาหุ้นปรับตัวลงก็เป็นโอกาสในการเข้าซื้อได้ โดยให้ราคาเป้าหมายไว้ที่ 2.66 บาท/หุ้น
อนึ่ง MACO รายงานผลการดำเนินงานปี 60 สิ้นสุดวันที่ 31 ธ.ค.60 (รวมบริษัทย่อย) มีกำไรสุทธิ 220.86 ล้านบาท เติบโต 116% จากช่วงเดียวกันของปีก่อนที่มีกำไร 102 ล้านบาท ตามการรายงานข่าวก่อนหน้านี้ : MACO รายได้พุ่งหนุนกำไรปี 60 โตกว่าเท่าตัว จ่อปันผล 0.018 บ. XD 14 มี.ค.61